**ΑΝΑΚΟΙΝΩΣΗ**

Ο Δήμος Σπάτων – Αρτέμιδος και ο Δήμος Παιανίας σε συνεργασία με την ΑΜΚΕ Δύναμη Ζωήςπρόκειται να υλοποιήσουνΣχέδιο Δράσης με τίτλο «Κουτσιουμανή Ελένη» Δράσεις Στέγασης και Εργασίας για αστέγους των Δήμων Σπάτων – Αρτέμιδος και Παιανίας, στο πλαίσιο του Προγράμματος «Στέγαση και Εργασία».

Η υλοποίηση του Σχεδίου χρηματοδοτείται από πόρους του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης.

Βασικός στόχος του Σχεδίου είναι η μείωση του φαινομένου της έλλειψης στέγης με στόχο την άμεση μετάβαση των αστέγων σε αυτόνομες μορφές διαβίωσης μέσω της παροχής υπηρεσιών στέγασης και κοινωνικής φροντίδας, καθώς και της κινητοποίησης των ωφελούμενων του προγράμματος για την επανένταξη τους στον κοινωνικό ιστό μέσω της παροχής υπηρεσιών συμβουλευτικής και εύρεσης εργασίας

Το σχέδιο Δράσης περιλαμβάνει δέσμη αλληλοσυμπλήρωμένων δράσεων ως ακολούθως:

* **Επιδότηση ενοικίου για διάστημα είκοσι τεσσάρων (24) μηνών,**
* **Κάλυψη δαπανών για οικοσκευή και λοιπές λειτουργικές ανάγκες του νοικοκυριού,**
* **Υπηρεσίεςενεργοποίησης,**
* **Επαγγελματικήκατάρτιση,**
* **Επιδότηση Εργασίας και ασφαλιστικών εισφορών,**
* **Παροχή υπηρεσιών ψυχοκοινωνικής στήριξης και διασύνδεσης με συμπληρωματικές κοινωνικές παροχές και υπηρεσίες.**

Ωφελούμενοι του Σχεδίου θα είναι συνολικά 20 νοικοκυριά που τα μέλη τους έχουν καταγραφεί από τις Κοινωνικές Υπηρεσίες των Δήμων Σπάτων – Αρτέμιδος και Παιανίας ως άστεγοι που διαβιούν στο δρόμο ή σε ακατάλληλα καταλύματα (τροχόσπιτα, αυτοκίνητα, αυτοσχέδιες κατασκευές, παραπήγματα, παράγκες, containers, ακατάλληλα για κατοίκηση κτίρια με βάση την κείμενη νομοθεσία.

**Οι ενδιαφερόμενοι για ένταξη στο πρόγραμμα καλούνται να υποβάλλουν αίτηση σύμφωνα με το συνημμένο υπόδειγμα στη Διεύθυνση Κοινωνικής Πολιτικής του Δήμου Σπάτων – Αρτέμιδος και στην Κοινωνική Υπηρεσία του Δήμου Παιανίας.**

Για την επιλογή τους θα εφαρμοστεί εξειδικευμένο Σύστημα Επιλογής με κριτήρια: τις συνθήκες κατοικίας, την ηλικία, το χρόνο ανεργίας, την οικογενειακή κατάσταση, τον αριθμό εξαρτημένων μελών, το οικογενειακό εισόδημα και την ένταξη των μελών της οικογένειας στις πολλαπλές κατηγορίες ευπαθών κοινωνικών ομάδων.

**ΠΛΗΡΟΦΟΡΙΕΣ:**

**Δήμος Σπάτων – Αρτέμιδος**

**Διεύθυνση Κοινωνικής Πολιτικής**

Αρμόδιοι: Μ. Ζορμπα, Χρ. Μπαμπανάρα, Γ. Λουκάς

Τηλέφωνο**: 2294045566**

**Δήμος Παιανίας**

**Κοινωνική Υπηρεσία**

Αρμόδια: Σ. Βακίδη

Τηλέφωνο**: 2106641610**